Matilde Lalín
Matilde Noemí Lalín es un mathematico argentin-canadian specialisate in theoria de numeros e etiam cognoscite pro su labor in L-functiones, mensura de Mahler, e lor connexiones. Illa es un professor de mathematica al Universitate de Montréal.

Education e carriera
Lalín es originari de Buenos Aires, e es un citatano duple de Argentina e Canada. Como studente de schola secundari, illa representava Argentina duo vices in le Olympiada International de Mathematica, in 1993 e 1995, e ganiava un medalia de argento in 1995.

Illa recipeva un licentiatura del Universitate de Buenos Aires in 1999. Depost de comenciar su studios de grado al Princeton University e passar un termino como un studente visitante al Harvard University, illa completava su doctorato in 2005 al Universitate de Texas in Austin. Su dissertation, "Alicun Relationes del Mensura de Mahler con Volumines Hyperbolic e Valutas Special de L-Functiones", esseva supervisate ibi per Fernando Rodriguez-Villegas.

Illa deveniva un recercator postdoctoral al Institute for Advanced Study, Mathematical Sciences Research Institute, Institut des Hautes Études Scientifiques, Max Planck Institute for Mathematics, e Pacific Institute for the Mathematical Sciences, ante que obtener un position de tenentia in 2007 como professor assistente de mathematica al Universitate de Alberta. Illa se moveva al Universitate de Montréal in 2010, e ganiava le tenentia como un professor associate ibi in 2012, e esseva promovite como professor plen in 2018.

Recognoscentia
Lalín es le ganiator de 2022 del Premio Krieger–Nelson del Societate Mathematic Canadian, "pro su eminente contributiones al recerca in Theoria de Numeros e areas relatate".

Referentias

Ligamines externe
Pagina web
Google Scholar

Mathematicos
Gente argentin
Gente canadian